KOMMISSIONENS BESLUTNING af 14. maj 1998 om ændring af beslutning 98/226/EF om beskyttelsesforanstaltninger mod klassisk svinepest i Nederlandene (EØS-relevant tekst) (98/338/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 10, stk. 4, og

ud fra følgende betragtninger:

Der er forekommet udbrud af klassisk svinepest i Nederlandene;

på grund af handelen med levende svin, sæd, embryoner og æg kan udbruddene udgøre en fare for andre medlemsstaters bestande;

Nederlandene har truffet foranstaltninger inden for rammerne af Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (3), senest ændret ved akten vedrørende Østrigs, Finlands og Sveriges tiltrædelse;

som følge af sygdomssituationen vedtog Kommissionen beslutning 97/216/EF af 26. marts 1997 om beskyttelsesforanstaltninger mod klassisk svinepest i Nederlandene og om ophævelse af beslutning 97/122/EF (4);

da det var muligt geografisk at identificere de områder, der udgjorde en særlig risiko, vedtog Kommissionen beslutning 98/226/EF af 19. marts 1998 om ændring af beslutning 97/216/EF om beskyttelsesforanstaltninger mod klassisk svinepest i Nederlandene (5);

som følge af den positive sygdomsudvikling er det nødvendigt at ændre beslutning 98/226/EF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til Kommissionens beslutning 98/226/EF affattes som angivet i bilaget til nærværende beslutning.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 14. maj 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 29.

(2) EFT L 62 af 15. 3. 1993, s. 49.

(3) EFT L 47 af 21. 2. 1980, s. 11.

(4) EFT L 87 af 2. 4. 1997, s. 24.

(5) EFT L 85 af 20. 3. 1998, s. 34.

BILAG

Nederlandenes territorium inden for følgende naturlige, administrative eller menneskeskabte grænser:

Fra det punkt, hvor Prins Willem Alexanderweg krydser floden Waal, langs Waal i østlig retning ind i Kaliwaal til Duffeltdijk (Kekerdom, kommunen Ubbergen). Fra Duffeltdijk i sydlig retning ind i Kapitteldijk til den nederlandsk-tyske grænse. Fra den nederlandsk-tyske grænse i sydlig retning til Zwarteweg. Fra Zwarteweg i sydlig retning til N 271. Fra N 271 i sydlig retning til broen over floden Niers. Langs Niers i nordlig retning, så i vestlig retning til floden Maas. Langs Maas i sydlig retning til det punkt, hvor Maasstraat krydses (Sambeek, kommunen Boxmeer). Fra Maasstraat i nordvestlig retning, så i vestlig retning ind i Zandsteeg, derefter ind i Sambeeksedijk til Verlengde Heistraat. Fra Verlengde Heistraat i sydlig retning til Heikantsepeelweg. Fra Heikantsepeelweg i sydvestlig retning til A 73. Fra A 73 i sydøstlig retning til Mullensdijk. Fra Mullensdijk i sydvestlig retning til Stevenbeekseweg. Fra Stevenbeekseweg i sydlig retning til Groeningsedijk. Fra Groeningsedijk i vestlig retning til Oploseweg. Fra Oploseweg i sydøstlig retning til Hondsbergweg. Fra Hondsbergweg i sydvestlig retning, så ind i Boveneind til Vredepaaldreef. Fra Vredepaaldreef i sydlig retning, så i vestlig retning ind i Oploseweg. Fra Oploseweg i sydlig retning ind i Ripsestraat til Burgemeester Wijtvlietlaan. Fra Burgemeester Wijtvlietlaan i vestlig retning til Doctor de Quayweg. Fra Doctor de Quayweg i sydvestlig retning til Sijpseweg. Fra Sijpseweg i nordlig retning ind i Rooie Hoefsedijk. Fra Rooie Hoefsedijk i sydvestlig retning til Oost-om. Fra Oost-om i nordlig retning til Scheiweg. Fra Scheiweg i vestlig retning til Lodderdijk. Fra Lodderdijk i sydøstlig retning ind i St-Annastraat, så ind i Willem de Haasstraat til Vondellaan. Fra Vondellaan i sydvestlig retning til Kruiseind. Fra Kruiseind i nordvestlig retning ind i Pandelaar, så ind i Koksedijk, derefter ind i Gemertsdijk, så ind i Heuvelberg, derefter ind i Molentiend til Brugstraat. Fra Brugstraat i vestlig retning ind i Hezelstraat, så ind i Kerkstraat, derefter ind i Schansoord til Veghelsdijk. Fra Veghelsdijk i vestlig retning ind i Erpseweg til Rembrandtlaan (N 265). Fra Rembrandtlaan i sydvestlig retning til Rijksweg (N 279). Fra Rijksweg i nordvestlig retning til A 2. Fra A 2 i nordlig retning til jernbanelinjen Hertogenbosch-Nijmegen. Fra det punkt, hvor A 2 og jernbanelinjen Hertogenbosch-Nijmegen krydser hinanden, følges jernbanelinjen i nordøstlig retning til Deken van Roestellaan. Fra Deken van Roestellaan i nordlig retning ind i Rodenborchweg til Schoolstraat. Fra Schoolstraat i østlig retning ind i Bruggen til Slagkampweg. Fra Slagkampweg i nordlig retning til Blokkenweg. Fra Blokkenweg i østlig retning til Vliertwijksestraat. Fra Vliertwijksestraat i nordlig retning til Eerste Hoefsteeg. Fra Eerste Hoefsteeg i østlig retning til Kerkdijk. Fra Kerkdijk i nordlig retning til vandløbet Hertogswetering. Fra Hertogswetering i østlig retning til Lutterstraat. Fra Lutterstraat i nordlig retning, ind i Osseweg til Lithovensedijk. Fra Lithovensedijk i nordøstlig retning, så i nordlig retning ind i Oyense Benedendijk til Veerstraat. Fra Veerstraat i nordlig retning tværs over floden Maas og ind i Oyense Veerweg til Veerweg. Fra Veerweg i vestlig retning til Nieuweweg. Fra Nieuweweg i nordøstlig retning til Hoogroekstraat. Fra Hoogroekstraat i østlig retning til Zijveld. Fra Zijveld i nordlig retning til Heemstraweg. Fra Heemstraweg i vestlig retning til Prins Willem Alexanderweg. Fra Prins Willem Alexanderweg i nordlig retning til det punkt, hvor Waal krydses.